Na temelju članka 67. Zakona o komunalnom gospodarstvu („Narodne novine“ br. 68/18, 110/18 i 32/20) i članka 31. Statuta Općine Martijanec („Službeni vjesnik Varaždinske županije br. 10/13, 24/13, 18/18, 9/20 i 14/21), **Općinsko vijeće Općine Martijanec** na **11.** sjednici održanoj dana **13. rujna 2022. godine**, donosi

***III. Izmjene i dopune Programa***

***građenja komunalne infrastrukture***

***na području Općine Martijanec u 2022. godini***

1. **UVODNE ODREDBE**

Ovim se Programom građenja komunalne infrastrukture na području Općine Martijanec za 2022. godinu, u skladu s predvidivim sredstvima i izvorima financiranja određuje građenje komunalne infrastrukture:

* nerazvrstanih cesta
* javnih površina
* javnih parkirališta
* javne rasvjete
* groblja
* odvodnje
* geotermalna energija

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a sve kao procjenu troškova građenja.

U Programu se troškovi iskazuju odvojeno za svaku građevinu i ukupno te se iskazuju odvojeno prema izvoru njihova financiranja.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja komunalne infrastrukture za 2022. godinu osigurat će se iz izvora kako slijedi:

* opći prihodi i primici 300.000,00 kn
* podizvor opći prihodi i primici – pomoć EU 110.000,00 kn
* ostali prihodi za posebne namjene 245.085,77 kn
* prihodi od prodaje ili zamjene nefinancijske imovine i naknade s naslova osiguranja 536.649,27 kn
* pomoć EU 139.264,96 kn
* ostale pomoći
  + Ministarstvo graditeljstva i prostornog uređenja 120.000,00 kn
  + kompenzacijska mjera 1.650.000,00 kn

Sredstva za financiranje Programa građenja komunalne infrastrukture za 2022. godinu u iznosu od **3.146.000,00 kuna** rasporedit će se za financiranje građenja komunalne infrastrukture po djelatnostima: - nerazvrstane ceste, javne prometne površine, javna parkirališta, javna rasvjeta, groblja i odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za građenje komunalne infrastrukture.

Troškovi građenja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE KOMUNALNE INFRASTRUKTURE**
2. **NERAZVRSTANE CESTE I JAVNE PROMETNE POVRŠINE**

U smislu ovog Programa pod nerazvrstanim cestama podrazumijevaju se radovi na izgradnji odnosno modernizaciji – asfaltiranje nerazvrstanih cesta. Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **IZGRADNJA I REKONSTRUKCIJA NERAZVRSTANIH CESTA** | |
| 1. **Izgradnja šumske prometnice – NC V. Vinogradski odvojak** | **20.000,00** |
| * 1. Projektna dokumentacija | 20.000,00 |
| 1. **Rekonstrukcija NC Martijanec - Madaraševec** | **100.000,00** |
| * 1. Projektna dokumentacija | 100.000,00 |
| 1. **Izgradnja spojne ceste ul.sv.Martina i Cvjetne ul. u Martijancu te izgr.šetnice do želj.stanice** | **20.000,00** |
| * 1. Projektna dokumentacija | 20.000,00 |
| 1. **Rekonstrukcija vinogradskih odvojaka** | **1.300.000,00** |
| * 1. Gradnja | 1.300.000,00 |
| **U K U P N O:** | **1.440.000,00** |
| ***Izvori financiranja:***  *Točka 1. pomoći EU 20.000,00 kn*  *Točka 2. ostale pomoći ( kompenzacijska mjera) 100.000,00 kn*  *Točka 3. podizvor opći prihodi i primici 20.000,00 kn*  *Točka 4. ostali prihodi za posebne namjene 245.085,77 kn, ostale pomoći (kompenzacijska mjera) 1.000.000,00 kn, vlastiti prihodi 45.000,00 kn, prihodi od prodaje nef. imovine 9.914,23 kn* | |

1. **JAVNE POVRŠINE**

U smislu ovog Programa pod građenjem javnih površina podrazumijeva se građenje i uređenje javnih

prometnih površina, javnih zelenih površina te javnih objekata i uređaja, a u nastavku se daje opis poslova s procjenom troškova građenja pojedinih objekata i uređaja javnih površina, sa iskazanim izvorom financiranja za djelatnost:

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **JAVNE POVRŠINE** | |
| 1. **Izgradnja parkirališta i pješačke staze u Martijancu** | **150.000,00** |
| * 1. Kapitalna donacija vjerskim zajednicama | 150.000,00 |
| 1. **Projektiranje i izvođenje radova na prostoru kod društvenog doma u Sudovčini** | **20.000,00** |
| * 1. Projektna dokumentacija | 20.000,00 |
| 1. **Izgradnja malonogometnog i košarkaškog igrališta** | **20.000,00** |
| 3.1. Projektna dokumentacija | 20.000,00 |
| 1. **Uređenje centralnog trga u Martijancu** | **600.000,00** |
| * 1. Projektna dokumentacija | 40.000,00 |
| * 1. Izvođenje radova | 510.000,00 |
| * 1. Nadzor | 10.000,00 |
| * 1. Arheološko istraživanje | 40.000,00 |
| 1. **Program ublažavanja i prilagodbe klimatskim promjenama** | **50.000,00** |
| * 1. Projektna dokumentacija | 10.000,00 |
| * 1. Izvođenje radova - most | 35.000,00 |
| 5.3. Nadzor | 5.000,00 |
| **U K U P N O:** | **840.000,00** |
| ***Izvori financiranja:***  *Točka 1. opći prihodi i primici 150.000,00 kn*  *Točka 2. podizvor opći prihodi i primici 20.000,00 kn*  *Točka 3. opći prihodi i primici 20.000,00 kn*  *Točka 4. ostale pomoći 120.000,00 kn, prihodi od prodaje nef. imovine 360.735,04 kn, pomoći EU 119.264,96 kn*  *Točka 5. opći prihodi i primici 50.000,00 kn.* | |

1. **GROBLJA**

U smislu ovog Programa, građenje na groblju podrazumijeva proširenje i rekonstrukciju zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih, pješačke staze te uređaji i predmeti na površinama groblja.Troškovi predloženog proširenja i rekonstrukcije groblja u 2022. godini procjenjuju se u iznosu od **166.000,00** **kuna**.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **PROŠIRENJE I REKONSTRUKCIJA GROBLJA** | |
| 1. **Proširenje mjesnog groblja u Martijancu** | **166.000,00** |
| * 1. Kupnja zemljišta | 70.000,00 |
| * 1. Izmještanje ograde | 96.000,00 |
| **U K U P N O :** | **166.000,00** |
| ***Izvori financiranja:***  *Točka 1. prihodi od prodaje ili zamjene nefinancijske imovine i naknade s naslova osiguranja 166.000,00 kn* | |

1. **ODVODNJA**

Pod građenjem odvodnje podrazumijeva se građenje sustava prikupljanja i odvodnje otpadnih voda.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **ODVODNJA** | |
| 1. **Izgradnja odvodnje u sklopu Aglomeracije Ludbreg** | **600.000,00** |
| * 1. Kapitalne pomoći trgovačkim društvima u javnom sektoru | 600.000,00 |
| **2. Kapitalna pomoć za izgradnju vodoopskrbnog cjevovoda** | **80.000,00** |
| 2.1. Kapitalne pomoći trgovačkim društvima u javnom sektoru | 80.000,00 |
| **U K U P N O:** | **680.000000** |
| ***Izvori financiranja:***  *Točka 1. podizvor opći prihodi i primici 50.000,00 kn, ostale pomoći(kompenzacijska mjera) 550.000,00 kn*  *Točka 2. opći prihodi i primici 80.000,00 kn* | |

1. **GEOTERMALNA ENERGIJA**

U smislu ovog Programa, postojeće geotermalne bušotine bi se koristile u svrhu proizvodnje energije za zgrade javne namjene, industriju i poljoprivredu.

|  |  |
| --- | --- |
| **Naziv objekta ili uređaja / vrsta radova** | **Procjena troškova** |
| **GEOTERMALNA ENERGIJA** | |
| **1. Izrada tehničke dokumentacije za korištenje geotermalne energije u Slanju** | **20.000,00** |
| 1.1.Projektna dokumentacija | 20.000,00 |
| **U K U P N O:** | **20.000,00** |
| ***Izvori financiranja:***  *Točka 1. podizvor opći prihodi i primici 20.000,00 kn* | |
| **S V E U K U P N O:** | **3.146.000,00** |

1. **ZAVRŠNE ODREDBE**

Ove III. Izmjene i dopune Programa stupaju na snagu osmog dana od dana objave u „Službenom vjesniku Varaždinske županije“.

KLASA: 400-08/22-01/4

URBROJ: 2186-19-01-22-2

Martijanec, 13. rujna 2022. godine

PREDSJEDNIK

OPĆINSKOG VIJEĆA

Stjepan Golubić, ing.